[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000005", "text": "Rusia interreta cenzuristo blokas la retejojn de la teamo de Navalnij"}, {"text_idx": "#000006", "text": "Ekrankopio de globalcheck.net montranta la alireblecon de dum 24 horoj g\u0302is 16:20 UTK+1 (18:20 Moskva tempo) la 26-an de julio 2021. Akra falo de la alirebleco estas observata c\u0302irkau\u0306 9:00 UTK+1 (11:00 Moskva tempo)."}, {"text_idx": "#000007", "text": "Roskomnadzor, la rusia registara agentejo redpondeca pri monitorado kaj cenzurado de la interreto en Rusio, blokis la retejon de la malliberigita opozicia gvidanto Aleksej Navalnij por uzantoj en Rusio [eo]."}, {"text_idx": "#000008", "text": "La 20-an de julio, la teamo de Navalnij raportis per Telegramo [eo] ke la c\u0302efa retejo, , kaj 40 aliaj retpag\u0302oj por la nacia retejo de kampanjaj oficejoj de Navalnij estis aldonitaj al la rusia s\u0302tata registro de blokitaj retejoj. La publika spegulo de la nigra listo, administrata de Roskomsvoboda, grupo pri ciferecaj rajtoj, konfirmas ke pluraj retejoj de Navalnij estis aldonitaj al la listo la 26-an de julio, kreskigante la nombron de blokitaj retejoj de Navalny g\u0302is 79."}, {"text_idx": "#000009", "text": "Ekrankopio de la teamo de Navalnij c\u0302e g\u0302ia Telegram-kanalo la 26-an de junio 2021, montranta mesag\u0302on anoncantan ke la retejo estas blokita."}, {"text_idx": "#000010", "text": "\u00a1Este recurso esta bloqueado! Sobre la base del decreto del Gobierno de la Federacio\u0301n Rusa 1101 del 26 de octubre de 2012, y de acuerdo con los arti\u0301culos 9 y 151 de la ley federal 149-FZ del 27 de julio de 2016, \u201cSobre informacio\u0301n, tecnologi\u0301as de la informacio\u0301n y proteccio\u0301n de la informacio\u0301n\u201d, \u00a1este recurso contiene informacio\u0301n cuya difusio\u0301n en la Federacio\u0301n Rusa esta\u0301 prohibida!"}, {"text_idx": "#000011", "text": "C\u0302i tiu rimedo estas blokita! Surbaze de la dekreto de la Registaro de la Rusia Federacio 1101 de la 26-a de oktobro 2012, kaj lau\u0306 artikoloj 9 kaj 151 de la federacia leg\u0302o 149-FZ de la 27-a de julio 2016, \u201cpri informoj, informaj teknologioj kaj protektado de informoj\u201d, c\u0302i tiu rimedo enhavas informojn kies disvastigo en Rusia Federacio estas malpermesata!"}, {"text_idx": "#000012", "text": "Lau\u0306 Roskomnadzor, g\u0302i agis lau\u0306 peto de la rusia G\u0302enerala Prokurorejo, kvankam la oficiala kialo de la blokado restas nekonata. La urba kortumo de Moskvo [eo] klasifikis la Fondaj\u0302on Kontrau\u0306 Korupto de Aleksej Navalnij (FBK), la Fondaj\u0302on pri Protektado de Civitanaj Rajtoj, kaj ties regionajn kampanjajn sidejojn kiel \u201cekstremismajn organizaj\u0302ojn\u201d, tiel haltigante iliajn agadojn en Rusio."}, {"text_idx": "#000013", "text": "La aktivula teamo de Navalnij diris ke c\u0302i tiu rimedo estis \u201catendita\u201d kaj instigis anojn aliri la blogon de la politikisto per pos\u0302telefonaj programoj, ankorau\u0306 haveblaj al rusiaj uzantoj c\u0302ar \u201cne ekzistas maniero bloki ilin\u201d. Ili ankau\u0306 raportis ke la retejo de la projekto pri registrado de balotantoj, Umnoje Golosovanije (Inteligenta voc\u0302dono), restis alirebla kaj instigis uzantojn registrig\u0302i. La kanaloj de la teamo de Navalnij en YouTube [eo] restas ankau\u0306 alireblaj."}, {"text_idx": "#000014", "text": "Roskomsvoboda poste trovis ke pluraj aliaj retejoj ankau\u0306 estis blokitaj, inkluzive de tiuj administritaj de kunlaborantoj de Navalnij, Ljubov Sobol kaj Leonid Volkov. Aliaj URL-oj en la nigra listo inkluzivas la oficialajn retejojn de la Kontrau\u0306korupta Fondaj\u0302o (fbk.info), la Instruista Sindikato (teachers-union.ru) kaj la Medicina Sindikato (alyansvrachey.ru), organizaj\u0302oj kiuj kunlaboras kun la movado de Navalnij, kaj retejoj por kontrau\u0306koruptaj projektoj de Navalnij, RosZKH kaj RosYama."}, {"text_idx": "#000015", "text": "Nuntempe, Aleksej Navalnij pasigas du jarojn kaj duonon da malliberigo post kiam moskva kortumo restarigis lian punon en februaro 2021, pro supozata malobservo de lia kondic\u0302a liberigo en 2020, dum resanig\u0302o en germana kliniko post supozata venenmurdo-atenco."}, {"text_idx": "#000016", "text": "C\u0302i tiu artikolo estas parto de RuNet, projekto de Global Voices por interpreti la ruslingvan interreton."}, {"text_idx": "#000017", "text": "C\u0302i tiu artikolo venas de GV Advocacy, projekto de Global Voices kun g\u0302ia propra retejo por defendi liberan parolon kaj kontrau\u0306batali cenzuron en Interreto. \u00b7 C\u0302iuj artikoloj"}, {"text_idx": "#000018", "text": "CenzuroCivitanaj komunikilojElektadoFres\u0302a Novaj\u0302oInterreta aktivismoParolliberecoPolitikoTeknikaroRuNet EchoGV Advocacy"}, {"text_idx": "#000024", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000026", "text": "Retpos\u0302to (ne estos publikigata) (deviga)"}, {"text_idx": "#000027", "text": "Aboni komentojn de c\u0302i tiu artikolo per retpos\u0302to"}, {"text_idx": "#000028", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000030", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000031", "text": "Speciala danko al niaj multaj subtenantoj"}]